Izziņa par atzinumos sniegtajiem iebildumiem par Ministru kabineta rīkojuma projektu “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 60.0 versija)”

|  |  |
| --- | --- |
|  |  |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 15.03.2021., 16.04.2021. | |
|  |  | |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība, Latvijas Lielo pilsētu asociācija | |
|  |  | |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
|  |  | |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  | **Finanšu ministrijas iebildumi:** |  |  |
|  | MK rīkojuma projekts | 1. Lūdzam rīkojuma projekta 1.punktā summu norādīt kā veselu skaitli bez cipariem aiz komata. | **Ņemts vērā** | Precizēts MK rīkojuma 1. punkts norādot veselu skaitli aiz komata - 600 000 *euro* |
|  | MK rīkojuma projekts 5. punkts | 2. Lūdzam skaidrot, vai, īstenojot projektu “Ekonomikas ministrijas resora administratīvā procesa digitālā transformācija” (turpmāk – projekts), kura ietvaros paredzēts Ekonomikas ministrijas (turpmāk – EM) resorā aizstāt esošus manuālos reģistrus un Būvniecības valsts kontroles birojā nomainīt papīra dokumentos balstītos administratīvos procesus uz pilnībā digitāli organizētiem administratīviem procesiem, neradīsies cilvēkresursu un finanšu resursu ietaupījums EM resorā, ko attiecīgi varētu novirzīt projekta uzturēšanas izdevumu segšanai, attiecīgi papildinot pielikumu un nepieciešamības gadījumā precizēt rīkojuma projekta 5.punktu un anotācijas III sadaļu “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) | **Ņemts vērā** | MK rīkojuma projekta 5.punkts netiek mainīts. Anotācija papildināta ar skaidrojumu:  Cilvēkresursu un finanšu resursu ietaupījums neveidosies, digitalizējot enerģētikas politikas administrēšanas funkciju, tiks mazināts administratīvais slogs, tai skaitā laiks dokumentu apstrādei un vairāk tiks pievērsta uzmanība tieši analīzes, uzraudzības un kontroles funkciju nodrošināšanai, kas nav iespējama bez cilvēkresursu piesaistes. Papildus ir jāņem vērā, ka šobrīd tiek pārņemti ES tiesību akti, piemēram, Energoefektivitātes direktīva 2018/2002 par BVKB kompetences jautājumiem, kas ietver papildus aktivitātes funkciju īstenošanai. |
| 3. | MK rīkojuma pielikums | 3. Lūdzam papildināt pielikumu, skaidri norādot iestādi, kura veic attiecīgās pārbaudes, ņemot vērā, ka pielikumā norādīts, ka ar plānoto projektu tiks samazināts pārbaužu administrēšanai patērētais laiks. | **Ņemts vērā** | MK rīkojuma pielikuma teikums šādā redakcijā:  - samazināts Būvniecības valsts kontroles biroja pārbaužu administrēšanai patērētais laiks |
| 4. | Anotācijas III sadaļa | 4. Lūdzam precizēt anotācijas III sadaļu atbilstoši MK instrukcijas Nr.19 aktuālajam pielikumam, nesvītrojot noteiktajā formā paredzētās rindas un precizējot ailes, tajā skaitā uzturēšanas izmaksas norādot korektajās ailēs. Vienlaikus lūdzam precizēt anotācijas III sadaļā norādītos gadus, ņemot vērā, ka n-gads ir 2021.gads, kā arī ailē “turpmākie trīs gadi” aiļu nosaukumos “Izmaiņas, salīdzinot ar vidēja termiņa budžeta ietvaru” precizēt “n+1” un “n+2” vērtības, to vietā norādot attiecīgos gadus. | **Ņemts vērā** | Anotācijas III sadaļa atbilstoši precizēta |
| 5. | Anotācijas III sadaļa 6. punkts | 5. Lūdzam anotācijas III sadaļas 6.punktu “Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)” papildināt ar projekta izstrādes un uzturēšanas izmaksu aprēķinu, sniedzot detalizētāku informāciju par plānotajām izdevumu pozīcijām. | **Ņemts vērā** | Anotācijas III sadaļas 6. punkts atbilstoši precizēts un izteikts šādā redakcijā:  Projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 600 000 euro apmērā, tai skaitā ERAF finansējums 510 000 euro un valsts budžeta finansējums 90 000 euro.  Lai nodrošinātu ilgtspējīgu Projekta rezultātā izstrādāto IKT risinājumu darbību, pēc Projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir 60 000 euro gadā (pieprasot papildus finansējumu normatīvajos aktos noteiktajā kārtībā), sākot ar 2023. gadu (no tiem 53 374 euro kapitālie izdevumi (sistēmas problēmu, kļūdu novēršanas un profilaktiskās uzturēšanas pakalpojumi 160 cilvēkdienu apmērā izdevumi ir 10 842 euro (160 c/d x 67,76 euro, ieskaitot pievienotās vērtības nodokli), sistēmas pielāgošanas pakalpojumi 105 cilvēkdienu apmērā izdevumi ir 39 144 euro (105 c/d x 372,8 euro, ieskaitot pievienotās vērtības nodokli), ņemot aprēķinam iepriekšējās izstrādes cilvēkdienas cenu 372,8 euro, ieskaitot pievienotās vērtības nodokli) un lietotāju atbalsta pakalpojumi 50 cilvēkdienu apmērā izdevumi ir 3 388 euro (50 c/d x 67,76 euro ieskaitot pievienotās vērtības nodokli, kā arī un IKT infrastruktūras uzturēšanas gada maksa valsts akciju sabiedrības “Latvijas Valsts radio un televīzijas centrs” pārziņā esošajos datu centros – 6 626 euro). |
|  | MK rīkojuma projekta anotācijas 8. punkts | 6. Lūdzam precizēt anotācijas III sadaļas 8.punktu “Cita informācija”, norādot ka projekta īstenošanai nepieciešamais finansējums, tai skaitā Eiropas Reģionālā attīstības fonda finansējums un valsts budžeta finansējums tiks pieprasīts normatīvajos aktos noteiktajā kārtībā no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. Vienlaikus lūdzam skaidrot minētajā punktā sniegto informāciju par projekta uzturēšanas periodu – sākot ar 2023.gadu līdz 2025.gadam, ņemot vērā, ka pielikumā ir sniegta informācija par uzturēšanu 10 gadu periodā. | **Ņemts vērā** | MK rīkojuma projekta anotācijas 8. punkts precizēts un izteikts šādā redakcijā:  Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Projekta rezultātu uzturēšanai papildus nepieciešamais finansējums tiks pieprasīts normatīvajos aktos noteiktajā kārtībā.  Cilvēkresursu un finanšu resursu ietaupījums neveidosies, digitalizējot enerģētikas politikas administrēšanas funkciju, tiks mazināts administratīvais slogs, tai skaitā laiks dokumentu apstrādei un vairāk tiks pievērsta uzmanība tieši analīzes, uzraudzības un kontroles funkciju nodrošināšanai, kas nav iespējama bez cilvēkresursu piesaistes. Papildus ir jāņem vērā, ka šobrīd tiek pārņemti ES tiesību akti, piemēram, Energoefektivitātes direktīva 2018/2002 par BVKB kompetences jautājumiem, kas ietver papildus aktivitātes funkciju īstenošanai. |
|  | MK rīkojuma projekta anotācija | 7. Lūdzam anotācijā vai pielikumā sniegt skaidrojumu, kādas funkcijas paredzēts veikt CFLA kā sadarbības partnerim projekta ietvaros un kā plānots tās nošķirt no funkcijām, ko tā veic kā Eiropas Savienības struktūrfondu un Kohēzijas fonda sadarbības iestāde, ņemot vērā, ka pielikumā norādīts, ka viens no projekta partneriem ir plānots CFLA. | **Ņemts vērā** | MK rīkojuma projekta anotācija papildināta ar skaidrojumu:  Enerģētikas politikas uzraudzības pamatdarbības procesus pilnveidei nepieciešamo papildu informāciju nodrošinās Centrālā statistikas pārvalde (turpmāk – CSP) un Centrālā finanšu un līguma aģentūra (turpmāk – CFLA), kas projektā tiks piesaistīti kā sadarbības partneri.  CFLA kā projekta sadarbības partneris tiek piesaistīts kā BVKB uzturētās Energoresursu informācijas sistēmas (ERIS) datu devējs, kas nodrošinās nepieciešamos datus par energoefektivitātes pasākumiem piešķirto Eiropas Savienības finansējumu.  Tā kā CFLA rīcībā esošo informācijas sistēmu uzturēšanu un pilnveidi nodrošina cita CFLA struktūrvienība, tad minētā funkcija ir nošķirt no tām funkcijām, ko cita CFLA struktūrvienība veic kā Eiropas Savienības struktūrfondu un Kohēzijas fonda sadarbības iestāde. Līdz ar to CFLA funkcijas projekta ietvaros ir pilnīgi nodalītas. |
|  |  | **Finanšu ministrijas 20.04.2021. iebildumi:** |  |  |
|  |  | 1. Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” 8.punktā “Cita informācija” (turpmāk – III sadaļas 8.punkts) norādīto informāciju, ņemot vērā, ka no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” tiks pieprasīts projekta īstenošanai nepieciešamais finansējums, tai skaitā Eiropas Reģionālā attīstības fonda finansējums un valsts budžeta finansējums. | **Ņemts vērā** | MK rīkojuma projekta anotācijas rindkopa precizēta šādā redakcijā: Projekta īstenošanai nepieciešamais finansējums normatīvajos aktos noteiktajā kārtībā tiks pieprasīts no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, tai skaitā Eiropas Reģionālā attīstības fonda finansējums un valsts budžeta finansējums. |
|  |  | 2. Anotācijas III sadaļas 8.punktā ir sniegta informācija, ka cilvēkresursu un finanšu resursu ietaupījums neveidosies, digitalizējot enerģētikas politikas administrēšanas funkciju, tiks mazināts administratīvais slogs, tai skaitā laiks dokumentu apstrādei un vairāk tiks pievērsta uzmanība tieši analīzes, uzraudzības un kontroles funkciju nodrošināšanai, kas nav iespējama bez cilvēkresursu piesaistes. Nav saprotams, kā tiks nodrošināta cilvēkresursu piesaiste un vai tas neietekmē kopējo amata vietu skaitu Ekonomikas ministrijas resorā, turklāt kā bez ietaupījuma būs iespējams veikt papildu aktivitātes saistībā ar 2018.gada 11.decembra Eiropas Parlamenta un Padomes Direktīvu (ES) 2018/2002, ar ko groza Direktīvu 2012/27/ES par energoefektivitāti. Līdz ar to, lūdzam precizēt minēto informāciju un gadījumā, ja projekta rezultātā veidojas finanšu resursu ietaupījums, lūdzam norādīt tā apmēru un šos līdzekļus novirzīt projekta uzturēšanas izdevumu segšanai. | **Ņemts vērā** | MK rīkojuma projekta 5.punkts izteikts šādā redakcijā: “5. Pēc projekta pabeigšanas noteikt projekta rezultātu uzturēšanas izmaksas ne vairāk kā 60 000 euro gadā, tai skaitā  5.1. 8 000 euro segt no Ekonomikas ministrijas budžeta apakšprogrammā 29.06.00 “Enerģētikas jautājumu administrēšana” pieejamiem līdzekļiem;  5.2. 52 000 euro normatīvajos aktos noteiktajā kārtībā pieprasīt papildus”, kā arī precizēta MK rīkojuma projekta anotācijas sadaļā “III. Tiesību akta projekta ietekme uz valsts budžetu un pašvaldību budžetiem”. |

|  |  |
| --- | --- |
| Atbildīgā amatpersona |  |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Āris Dzērvāns

|  |
| --- |
| (par projektu atbildīgās amatpersonas vārds un uzvārds) |
| Valsts sekretāra vietnieks digitālās transformācijas jautājumos |
| (amats) |
| 67026535 |
| (tālruņa un faksa numurs) |
| [aris.dzervans@varam.gov.lv](mailto:aris.dzervans@varam.gov.lv) |
| (e-pasta adrese) |